
1. VISPĀRĪGA INFORMĀCIJA
1.1. Iepirkuma identifikācijas numurs – LNA 2024/3
1.2. Pasūtītāja nosaukums un rekvizīti:
Latvijas Nacionālais arhīvs (turpmāk – Pasūtītājs vai LNA)
Adrese: Šķūņu iela 11, Rīga, LV-1050
Reģistrācijas Nr. 90009476367
Tālrunis: 20043706
E-pasts: lna@arhivi.gov.lv
Tīmekļa vietne: www.arhivi.gov.lv
Bankas rekvizīti: Valsts kase
Konts Nr. LV53TREL2220663003000
1.3. Atklāta konkursa „Arhīva plauktu iegāde, piegāde un uzstādīšana” (turpmāk – Iepirkums) saskaņā ar Publisko iepirkumu likuma (turpmāk – PIL) 24.panta pirmo daļu rīko iepirkuma komisija (turpmāk – Komisija), kas izveidota ar  LNA 2024.gada 19.marta rīkojumu Nr.LV_LNA-1.4.3./10-2024 „Iepirkuma komisijas rīkojums arhīva plauktu piegādei un uzstādīšanai LNA”.

1.4. Iepirkuma kontaktpersonas: 1.4.1. Iepirkuma procedūras jautājumos – LNA Administratīvā departamenta Dokumentu pārvaldības un juridiskās daļas vecākā referente iepirkumu jautājumos Marita Mahoņina, tālrunis: +371 26013733, e-pasts: marita.mahonina@arhivi.gov.lv;  
1.4.2. par tehniskiem jautājumiem un tehnisko specifikāciju – LNA Administratīvā departamenta Tehniskā nodrošinājuma nodaļas vadītājs Vladislavs Jeršovs, tālrunis: +371 26381983, e-pasts: vladislavs.jersovs@arhivi.gov.lv.
1.5. Iepirkuma priekšmets ir stacionāru arhīva plauktu (turpmāk – Prece) iegāde, piegāde un uzstādīšana LNA objektos saskaņā ar Iepirkuma nolikuma (turpmāk – Nolikums) noteikumiem.
1.6. CPV kods: 39131100-0 Arhīva plaukti.
1.7. Finansējuma avots – LNA budžets (100%).
1.8. Iepirkums nav sadalīts daļās.
1.9. Katrs pretendents drīkst iesniegt tikai vienu piedāvājuma variantu. Piedāvājumā jāiekļauj un jānodrošina viss prasītais preču piegādes apjoms. Nevar tikt piedāvāta nepilna daļa.
1.10. Par iepirkumu tiks slēgts līgums tādā redakcijā, kā tas norādīts Nolikuma 7.pielikumā – Līguma projekts.
1.11. Līguma slēgšanas tiesības tiks piešķirtas pretendentam, kurš iesniedzis Nolikuma prasībām atbilstošu piedāvājumu ar zemāko cenu (bez PVN).
1.12. Piedāvājumam ir jābūt spēkā līdz: 60 (sešdesmit) dienas no piedāvājumu iesniegšanas termiņa.
1.13. Iepirkuma līguma (turpmāk – Līgums) izpildes vieta – LNA struktūrvienības Latvijas teritorijā: Slokas ielā 16, Rīgā, Republikas ielā 11, Liepājā, Krūmu ielā 7/9, Liepājā                                     Rīgas ielā 4, Madonā un Dārzu ielā 7a, Rēzeknē un Pils ielā 21B, Alūksnē  
1.14. Preču piegādes un uzstādīšanas termiņš: 60 (sešdesmit) dienu laikā no pasūtījuma nosūtīšanas dienas.
1.15. Līguma izpildes termiņš – 12  (divpadsmit) mēneši no Līguma spēkā stāšanās dienas.
1.16. Paredzamā iepirkuma kopējā līgumcena – EUR 32000,00 (trīsdesmit divi tūkstoši euro,00 centi) bez PVN.

2. IEPIRKUMA DOKUMENTU UN PAPILDU INFORMĀCIJAS SAŅEMŠANA
2.1. Iepirkuma dokumenti ir bez maksas un brīvi pieejami Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Procurement/122007
2.2. Ja Pretendents ir laikus pieprasījis papildu informāciju par Nolikumā iekļautajām prasībām, Pasūtītājs to sniedz 3 (trīs) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. 
2.3. Jebkura papildu informācija, tostarp arī atbildes uz pretendentu uzdotajiem jautājumiem (norādot arī uzdotos jautājumus), saistībā ar Iepirkumu tiks publicēta EIS e-konkursu apakšsistēmā pasūtītāja Pircēja profilā https://www.eis.gov.lv/EKEIS/Supplier/Procurement/122007
2.4. Ja minētās ziņas pasūtītājs ir ievietojis EIS e-konkursu apakšsistēmā pasūtītāja Pircēja profilā, tiek uzskatīts, ka ieinteresētā persona ir saņēmusi papildu informāciju.
2.5. Pretendentam ir pienākums sekot informācijai, kas tiek publicēta EIS e-konkursu apakšsistēmā pasūtītāja Pircēja profilā, saistībā ar Iepirkumu. Pasūtītāja Komisija nav atbildīga par to, ja kāda ieinteresētā persona nav iepazinusies ar informāciju, kam nodrošināta brīva un tieša elektroniskā pieeja EIS e-konkursu apakšsistēmā pasūtītāja Pircēja profilā.
2.6. Laikā no piedāvājumu iesniegšanas dienas līdz to atvēršanas brīdim Komisija nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Komisija nesniedz informāciju par vērtēšanas procesu.
3. PIEDĀVĀJUMA NOFORMĒŠANA UN IESNIEGŠANA
3.1. Pretendents sagatavo un iesniedz piedāvājumu saskaņā ar Nolikumā izvirzītajām prasībām.
3.2. Piedāvājums jāiesniedz elektroniski EIS e-konkursu apakšsistēmā pasūtītāja Pircēja profilā https://www.eis.gov.lv/EKEIS/Supplier/ProcurementProposals/490. Ārpus EIS pasūtītāja Pircēja profila un/vai pēc 3.3.punktā norādītā piedāvājumu iesniegšanas termiņa iesniegtie piedāvājumi tiks atzīti par neatbilstošiem Nolikuma prasībām un tiks nosūtīti atpakaļ iesniedzējam.
3.3. Piedāvājumu iesniegšanas termiņš ir 2024.gada 16.maijs, plkst. 10.00. Piedāvājumi tiks atvērti EIS sistēmā https://www.eis.gov.lv/EKEIS/Supplier/Procurement/122007 2024.gada 16.maijā, plkst.14.00.  Piedāvājumu atvēršanas sanāksmes protokols un finanšu piedāvājumu kopsavilkums būs pieejams EIS sistēmā.
3.4. Pirms Nolikuma 3.3.punktā noteiktā piedāvājumu iesniegšanas termiņa beigām pretendenti ir tiesīgi grozīt vai atsaukt iesniegto piedāvājumu, izmantojot attiecīgos EIS pieejamos rīkus.
3.5. Pēc Nolikuma 3.3.punktā noteiktā piedāvājuma iesniegšanas termiņa beigām pretendents:
3.5.1. nav tiesīgs grozīt iesniegto piedāvājumu;
3.5.2. ir tiesīgs atsaukt iesniegto piedāvājumu, rakstveidā par to informējot Komisiju. Šajā gadījumā piedāvājuma atsaukšana izbeidz turpmāku pretendenta dalību Iepirkumā.
3.6. Piedāvājums jāsagatavo un jāiesniedz latviešu valodā. Ja kāds no piedāvājumā iekļautajiem dokumentiem vai informatīvajiem materiāliem ir svešvalodā, tam jāpievieno tulkojums latviešu valodā.
3.7. Visiem piedāvājumā iekļauto dokumentu tulkojumiem jābūt noformētiem saskaņā ar Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” 6.punkta prasībām.
3.8. Pretendents ir tiesīgs apliecināt visus piedāvājumā esošos tulkojumus, iesniedzot vienu kopēju apliecinājumu, kas attiecas uz visiem tulkojumiem. 
3.9. Visiem piedāvājumā iekļautajiem dokumentiem jābūt skaidri salasāmiem, bez labojumiem un sagatavotiem atbilstoši Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
3.10. Piedāvājumā iekļautajiem elektroniskajiem dokumentiem un drukātas formas dokumentu elektroniskajām kopijām jābūt noformētām saskaņā Elektronisko dokumentu likuma un Ministru kabineta 2005.gada 28.jūnija noteikumu Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām attiecībā uz elektronisko dokumentu un drukātas formas dokumentu elektronisko kopiju noformēšanu un juridisko spēku.
3.11. Pretendents ir tiesīgs apliecināt visus piedāvājumā esošos atvasinātos dokumentus, iesniedzot vienu kopēju apliecinājumu, kas attiecas uz visiem atvasinātajiem dokumentiem.
3.12. Lai Pasūtītājs spētu nodrošināt PIL 14.panta otrajā daļā noteiktās prasības, Pretendentam ir pienākums piedāvājumā iekļaut īpašu norādi par jebkuru informāciju, kas ir uzskatāma par komercnoslēpumu vai ir konfidenciāla. 

4. PIEDĀVĀJUMĀ IEKĻAUJAMIE DOKUMENTI UN PRASĪBAS TO SATURAM
4.1. Pieteikums dalībai Iepirkumā saskaņā ar 2.pielikumu.
4.1. Pilnvara, ja piedāvājumā iekļaujamos dokumentus paraksta pretendenta pilnvarota persona.
4.2. Tehniskais piedāvājums saskaņā ar iepirkuma tehnisko specifikāciju (1.pielikums). 
4.3. Finanšu piedāvājums saskaņā ar pielikumā esošo veidni un tajā ietvertajiem nosacījumiem (3.pielikums).
4.3.1. Piedāvājuma cena jāaprēķina un jānorāda EUR ar precizitāti divas zīmes aiz komata.
4.3.2. Piedāvājuma cenā jāiekļauj visi ar pakalpojuma sniegšanu saistītie izdevumi, tostarp administratīvās izmaksas, transporta izdevumi, darbu izmaksas, kā arī visi iespējamie riski, kas varētu rasties, lai nodrošinātu pakalpojuma izpildi Līgumā noteiktajos termiņos, pilnā apjomā un labā kvalitātē.
4.3.3. Elektronisko iepirkumu sistēmā jānorāda finanšu piedāvājuma summa (finanšu piedāvājuma rinda “Finanšu piedāvājuma summa, EUR bez PVN”).
4.4. Apliecinājums par pretendenta pieredzi saskaņā ar Nolikuma 5.7.1.apakšpunkta prasībām (4.pielikums). 
4.5. Piesaistīto apakšuzņēmēju saraksts[footnoteRef:1] saskaņā ar Nolikuma 5.8. punkta prasībām (5.pielikums). [1:  Jāiesniedz tikai gadījumā, ja attiecināms.] 

4.6. Apakšuzņēmēja apliecinājums[footnoteRef:2] saskaņā ar Nolikuma 5.9. un 5.10.punkta prasībām (6.pielikums). [2:  Jāiesniedz tikai gadījumā, ja attiecināms.] 

4.7. Ja piedāvājumu iesniedz personu apvienība, visi apvienības dalībnieki paraksta gan pieteikumu dalībai iepirkumā, gan finanšu piedāvājumu.
4.8. Ja Pretendents balstās uz citu personu iespējām, kas  nepieciešamas konkrētā līguma izpildei, neatkarīgi no savstarpējo attiecību tiesiskā rakstura, šādā gadījumā pretendents iesniedz:
4.8.1. personas, uz kuras iespējām tas balstās, nosaukumu, reģistrācijas numuru un juridisko adresi;
4.8.2. iepirkuma Nolikumā prasīto informāciju par tām atlases prasībām, kuru izpildē Pretendents balstās uz citas personas iespējām;
4.8.3. ja Pretendents balstās uz citas personas iespējām, lai apliecinātu iepirkuma Nolikuma minēto prasību izpildi, pretendents iesniedz personas, uz kuras iespējām pretendents balstās pārstāvja (pievienojama pilnvaras apliecināta kopija) parakstītu apliecinājumu vai vienošanos par nepieciešamo resursu nodošanu piegādātāja rīcībā. 

5. PRASĪBAS PRETENDENTIEM
5.1. Pretendentam jābūt reģistrētam Latvijas Republikas normatīvajos aktos noteiktajā kārtībā. Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti vai to kopijas.
5.2. Uz pretendentu nedrīkst attiekties PIL 9.panta astotajā daļā noteiktie izslēgšanas nosacījumi.
5.3. Uz Pretendentu nav attiecināmi Starptautisko un Latvijas Republikas nacionālo sankciju likuma 11. 1 panta paredzētie pretendentu izslēgšanas nosacījumi.
5.4. Nolikuma 5.2. un 5.3. punktā minēto apstākļu esamību Komisija pārbauda attiecībā uz katru pretendentu, kuram atbilstoši citām Nolikumā noteiktajām prasībām un izraudzītajiem vērtēšanas kritērijiem būtu piešķiramas līguma slēgšanas tiesības.
5.5. Ja piedāvājumu iesniedz piegādātāju apvienība, tad uz katru apvienības dalībnieku attiecas Nolikuma 5.1., 5.2. un 5.3. punkts, bet pārējos Nolikuma punktos izvirzītās prasības jāizpilda piegādātāju apvienībai kopumā.
5.6. Ja piedāvājumu iepirkuma procedūrai iesniedz piegādātāju apvienība, piedāvājumam pievieno visu piegādātāju apvienības dalībnieku parakstītu apliecinājumu par piegādātāju apvienības dalībnieku atbildības sadalījumu Līguma izpildē un norāda personu, kura ir pilnvarota pārstāvēt piegādātāju apvienību Iepirkumā.
5.7. Prasības attiecībā uz pretendenta tehniskajām un profesionālajām spējām:
	Prasība
	Iesniedzamie dokumenti

	5.7.1 Pretendentam iepriekšējo 3 (trīs) gadu laikā (no 2021.gada aprīļa līdz piedāvājuma iesniegšanai) ir pieredze vismaz 1 (viena) līdzvērtīga līguma izpildē par kopējo līgumcenu, kas nav mazāka par 50% (piecdesmit) procentiem no Nolikuma 1.6.punktā minētās paredzamās iepirkuma kopējās līgumcenas 
	Vismaz viena atsauksme no Pasūtītāja par plauktu iegādi, piegādi un uzstādīšanu.


5.7. Prasības attiecībā uz pretendenta saimniecisko un finansiālo stāvokli:
	Prasība
	Iesniedzamie dokumenti

	5.7.2. Pretendenta Valsts ieņēmumu dienestā pēdējā iesniegtajā gada pārskatā ir pozitīvs bilances postenis “Pašu kapitāls kopā”. Ja piedāvājumu iesniedz piegādātāju apvienība, šī prasība attiecināma uz apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par līguma izpildi. 

	Pretendents iesniedz pēdējā finanšu gada[footnoteRef:3] bilances izdruku no VID elektroniskās deklarēšanās sistēmas vai zvērināta revidenta apstiprinātu operatīvo bilanci. [3:  Ar pēdējo finanšu gadu šeit jāsaprot pēdējais gads, par kuru pretendentam bija jāiesniedz gada pārskats Valsts ieņēmumu dienestā.] 


	5.7.3. Pretendenta Valsts ieņēmumu dienestā pēdējā iesniegtajā gada pārskatā pretendenta likviditātes kopējais koeficients (bilances postenis “Apgrozāmie līdzekļi kopā”, dalīts ar bilances posteni “Īstermiņa kreditori kopā”) ir ne mazāks par 1,00.
Ja piedāvājumu iesniedz piegādātāju apvienība, šī prasība attiecināma uz apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par līguma izpildi.
	Pretendents iesniedz pēdējā finanšu gada bilances izdruku no VID elektroniskās deklarēšanās sistēmas vai zvērināta revidenta apstiprinātu operatīvo bilanci ar atspoguļotu pretendenta likviditātes koeficientu.




5.8. Pretendents var balstīties uz citu personu tehniskajām un profesionālajām spējām, ja tas ir nepieciešams iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Komisijai, ka tam faktiski būs pieejami šo personu resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. 
5.9. Pretendents ir tiesīgs piesaistīt apakšuzņēmējus, ievērojot PIL 63.panta regulējumu. Apakšuzņēmēju piesaistes gadījumā pretendentam jānorāda visi apakšuzņēmēji un katram šādam apakšuzņēmējam izpildei nododamo pakalpojumu daļu procentos un nododamās Līguma daļas īsu aprakstu (5.pielikums). Katram no apakšuzņēmējiem veicamo darbu kopējā vērtība ir nosakāma saskaņā ar PIL 63.panta trešo daļu.
5.10. Lai apliecinātu, ka tā rīcībā būs nepieciešamie resursi saskaņā ar Nolikuma 5.8.punktu, pretendents iesniedz apakšuzņēmēju apliecinājumu par nepieciešamo resursu nodošanu Pretendenta rīcībā (6.pielikums).
5.11. Attiecībā uz pretendenta saimnieciskajām un finansiālajām spējām pretendents var balstīties uz citu personu iespējām, pierādot iepirkuma komisijai, ka tam faktiski būs pieejami šo personu resursi, kuru pašam nav un kuri nepieciešami iepirkuma līguma izpildei uz visu iepirkuma līguma izpildes laiku, ciktāl tie būs nepieciešami, un ka šīs personas būs solidāri atbildīgas par iepirkuma līguma izpildi.

6. PIEDĀVĀJUMU VĒRTĒŠANA UN LĒMUMA PIEŅEMŠANA
6.1. Iesniegto piedāvājumu vērtēšana notiks saskaņā ar Nolikumā izvirzītajām prasībām un PIL.
6.2. Komisija vērtēs piedāvājuma formas un sastāva atbilstību Nolikuma prasībām.
6.3. Finanšu piedāvājuma vērtēšanas laikā Komisija pārbaudīs, vai piedāvājumā nav aritmētisku kļūdu. Ja Komisija konstatēs šādas kļūdas, tā šīs kļūdas izlabos. Par kļūdu labojumu un laboto piedāvājuma summu tiks paziņots pretendentam, kura pieļautās kļūdas labotas. Vērtējot finanšu piedāvājumu, Komisija ņems vērā labojumus.
6.4. Iepirkuma komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
6.5. Komisija Pretendentu, kuram būtu piešķiramas Līguma slēgšanas tiesības, izslēgs no dalības Iepirkumā:
6.5.1. PIL 9.panta astotajā daļā noteiktajos gadījumos;
6.5.2. Sankciju likuma 111.panta pirmajā daļā noteiktajos gadījumos.
6.6. Komisija uzvarētāju Iepirkumā izvēlēsies no pretendentiem, kuru piedāvājums atbilst Nolikuma prasībām un kritērijiem un kuri nav izslēdzami no dalības Iepirkumā.
6.7. Lai pārliecinātos par piedāvātās Preces atbilstību prasībām, Pasūtītājs ir tiesīgs pieprasīt pretendentam iesniegt sānu rāmju un plauktu paraugus.
6.8. Par Iepirkuma uzvarētāju tiks atzīts piedāvājums ar viszemāko cenu, kas atbilst visām Nolikuma prasībām un kritērijiem.
6.9. Ja Komisija pirms lēmuma pieņemšanas konstatēs, ka divu vai vairāku pretendentu finanšu piedāvājumi ir vienādi, Komisija izvēlēsies to pretendentu, kurš savu piedāvājumu iesniedzis pirmais.
6.10. Ja pretendenta iesniegtais piedāvājums ir nepamatoti lēts, Komisija rīkojas saskaņā ar PIL 53.panta prasībām. 
6.11. Ja Iepirkumam nav iesniegti piedāvājumi vai arī visi iesniegtie piedāvājumi neatbilst Nolikuma prasībām, Komisija pieņem lēmumu izbeigt Iepirkumu. 
6.12. Pēc lēmuma pieņemšanas visi pretendenti trīs darbadienu laikā tiks informēti par Komisijas pieņemto lēmumu saskaņā ar Publisko iepirkumu likuma 9.panta četrpadsmito daļu.
6.13. Ja pretendents, kura piedāvājums atzīts par piedāvājumu ar viszemāko cenu Iepirkuma daļā, atsakās slēgt Iepirkuma līgumu vai līgums netiek noslēgts trīs dienu laikā no dienas, kad Pasūtītājs uzaicinājis pretendentu slēgt līgumu, Komisija ir tiesīga pieņemt lēmumu par Iepirkuma līguma slēgšanu ar nākamo pretendentu, kura piedāvājums ir ar viszemāko cenu, vai pārtraukt Iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kura piedāvājums atzīts par piedāvājumu ar viszemāko cenu, bet tas atsakās līgumu slēgt, Komisija pieņem lēmumu pārtraukt Iepirkumu, neizvēloties nevienu piedāvājumu.

7. IEPIRKUMA LĪGUMS
7.1. Pasūtītājs slēgs Līgumu ar Iepirkuma uzvarētāju saskaņā ar Iepirkuma tehnisko specifikāciju un uzvarētāja finanšu piedāvājumu tādā redakcijā, kā tas norādīts 7.pielikumā – Līguma projekts.
7.2. Iesniedzot piedāvājumu, pretendents akceptē Līguma noteikumus. Līguma slēgšanas laikā Līguma projekts var tikt precizēts, veicot tajā nebūtiskus labojumus. 
7.3. Līgums stājas spēkā Līgumā noteiktajā kārtībā. Samaksa tiek veikta Līgumā noteiktajā kārtībā.
7.4. Saskaņā ar PIL 29. pantu 10 (desmit) darbadienu laikā pēc tam, kad noslēgts Līgums, Pasūtītājs sagatavo un publikāciju vadības sistēmā publicē informatīvu paziņojumu par līguma slēgšanas tiesību piešķiršanu. 

8. IEPIRKUMU KOMISIJAS TIESĪBAS UN PIENĀKUMI
8.1. Komisija ir tiesīga:
8.1.1. prasīt, lai pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, pretendentu atlasei, piedāvājuma atbilstības pārbaudei, kā arī piedāvājumu vērtēšanai un salīdzināšanai, nosakot termiņu, līdz kuram pretendentam jāsniedz atbilde;
8.1.2. pieaicināt atzinumu sniegšanai neatkarīgus ekspertus ar padomdevēja tiesībām;
8.1.3. lemt par Iepirkuma procedūras pārtraukšanu vai izbeigšanu;
8.1.4. noraidīt piedāvājumus, ja tie neatbilst Nolikuma prasībām;
8.1.5. neizvēlēties nevienu no piedāvājumiem, ja tie pārsniedz šim nolūkam atvēlētos līdzekļus.
8.2. Komisijai ir pienākums:
8.2.1. nodrošināt Iepirkuma procedūras norisi un dokumentēšanu;
8.2.2. pārbaudīt nepieciešamo informāciju kompetentās institūcijās, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai.

9. PRETENDENTA TIESĪBAS UN PIENĀKUMI
9.1. Pretendents ir tiesīgs:
9.1.1. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
9.1.2. pieprasīt papildu informāciju un uzdot jautājumus Komisijai atbilstoši Nolikumā noteiktajai kārtībai;
9.1.3. ja Pasūtītājs nepieciešamo informāciju par pretendentu iegūst tieši no kompetentās institūcijas, publiskām datubāzēm vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iegūtā informācija neatbilst faktiskajai situācijai.
9.2. Pretendentam ir pienākums:
9.2.1. sagatavot piedāvājumu atbilstoši Nolikuma prasībām;
9.2.2. sniegt patiesu informāciju;
9.2.3. noteiktajā termiņā sniegt atbildes uz Komisijas pieprasījumiem, lai precizētu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai;
9.2.4. segt visas izmaksas saistībā ar piedāvājumu sagatavošanu un iesniegšanu;
9.2.5. sekot līdzi pasūtītāja Pircēja profilā EIS e-konkursu apakšsistēmā https://www.eis.gov.lv/EKEIS/Supplier/Procurement/122007 ievietotajai aktuālajai informācijai par Iepirkuma norises gaitu, atbildēm uz pretendentu uzdotajiem jautājumiem un skaidrojumiem.
10. PĀRĒJIE NOTEIKUMI
10.1. Pasūtītājs apliecina, ka ievēros Pretendenta tiesības uz fiziskās personas datu aizsardzību un apstrādi saskaņā ar spēkā esošajiem tiesību aktiem, tai skaitā Eiropas Parlamenta un padomes 2016.gada 27.aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula). 
10.2. Nolikums noformēts un apstiprināts latviešu valodā. Nolikums sastāv no Nolikuma teksta un 7 (septiņiem) pielikumiem, kas ir Nolikuma neatņemamas sastāvdaļas:
[bookmark: _Hlk146097811]1.pielikums – Tehniskā specifikācija;
2.pielikums – Pieteikums dalībai iepirkumā (veidne);
      3.pielikums – Finanšu piedāvājuma veidne; 
[bookmark: _Hlk146097754]4.pielikums – Apliecinājums par pieredzi; 
[bookmark: _Hlk146097771]5.pielikums – Apakšuzņēmēju saraksts (veidne);
6.pielikums – Apakšuzņēmēja apliecinājums (veidne); 
7.pielikums - Līguma projekts.


Komisijas priekšsēdētāja                                                                                    Marianna Dreja

